Pîlotêk ke roja Sêşemeyî dimayê nîmerojî Parkê Neteweyî yê Croajingolongî yê eyaletê Victoria ser o perayîş kerdêne, 27 balînayê pîlotî û yew zî balînaya qilûze ke ginabî qeraxan ro dîyî.
Ame zaneyene 8 balînayê ke halê înan krîtîk o hewna gane bîyê. La dimayo ke ê roja Çarşemeyî şîyê cayê qewimîyayîşî dîyo ke heme merdê.
Selahîyetdaranê îdareyê parkî ra Gail Wrighte vat: “Ma hewna nêzanê no senî virazîyayo, ma seba famkerdişê nê nimûneyan arê danê.”
ROJA ŞEMEYÎ ZÎ 145 BALÎNAYÎ MERDÎBÎ
Roja şemeyî zî girawa Stewartî ya Zelandaya Newî de 145 balînayê pîlotî plaj de merde ameybî dîyene. Tam nêno zanayene ke çira balînayî ginenê qeraxan ro.
